Document ID: 31994D0966

KOMISSION PÄÄTÖS,
tehty 28 päivänä joulukuuta 1994,
yhteisön rahoitukseen oikeutettujen Animo-yksikköjen lukumäärän vahvistamisesta Suomen osalta (94/966/EY)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon päätöksen 91/426/ETY (Animo) täytäntöönpanoa koskevista säännöistä 4 päivänä lokakuuta 1991 tehdyn komission päätöksen 91/539/ETY(1), sellaisena kuin se on muutettuna Norjan kuningaskunnan, Itävallan tasavallan, Suomen tasavallan ja Ruotsin kuningaskunnan liittymisehdoista ja niiden sopimusten, joihin Euroopan unioni perustuu, mukautuksista tehdyllä asiakirjalla, liitteessä I oleva V osasto E kohta toinen osa 16 kohta(2), ja erityisesti sen 1 a artiklan,
sekä katsoo, että
Suomen viranomaiset ovat ilmoittaneet komissiolle niiden eläinlääkintäviranomaiset yhdistävästä tietokoneverkosta (Animo) 19 päivänä heinäkuuta 1991 tehdyn komission päätöksen 91/398/ETY (3)1 artiklassa tarkoitettujen Animo-yksiköiden lukumäärän, jotka olisi otettava käyttöön sen alueella, ja
olisi vahvistettava niiden yksiköiden lukumäärä, jotka voivat saada yhteisön rahoitusta,
ON TEHNYT TÄMÄN PÄÄTÖKSEN:
1 artikla
Niiden päätöksen 91/398/ETY 1 artiklassa tarkoitettujen yksiköiden lukumäärä, jotka voivat saada yhteisön rahoitusta Animo-tietokoneverkon käyttöön ottamiseksi Suomessa, vahvistetaan neljäksikymmeneksikahdeksi.
2 artikla
Tätä päätöstä noudatetaan Norjan, Itävallan, Suomen ja Ruotsin liittymissopimuksen voimaantulopäivästä ja edellyttäen, että se tulee voimaan.
3 artikla
Tämä päätös on osoitettu kaikille jäsenvaltioille.
Tehty Brysselissä 28 päivänä joulukuuta 1994.

Labels: 12
18
19
6